EkBass/fiwiki-20250220-pages-articles huggingface dataset:
Panssarikansiristeilijä

Panssarikansiristeilijä () oli 1800-luvun lopun ja 1900-luvun alun sota- alustyyppi, joka sai nimensä aluksen haavoittuvia osia suojaavasta panssarikannesta. Suojattavia osia olivat konehuoneet, jotka oli suojattu kannella räjähtävien kranaattien sirpaleita vastaan. Alustyypistä kehittyivät paremmin suojatut panssariristeilijät, joissa suojattiin myös kyljet ja varsinainen kansi. == Taustaa ja ominaisuuksia == Räjähtävien kranaattien tullessa yleiseen käyttöön merisodankäynnissä sotalaivat tarvitsivat lisäsuojaa, ja siten panssarikansiristeilijät syntyivät noin vuonna 1880. Panssarikansiristeilijöissä suojaava kansi oli lisärakenne aluksen muun rakenteen sisällä, mikä suojasi aluksen toiminnan kannalta tärkeitä osia kuten kone- ja kattilahuoneita.Brook 1999 s. 44 Tyypillisesti alusten uppouma oli 2 500–7 000 tonnia ja ne oli aseistettu jopa tusinalla 3,9–6 tuuman (100–152 mm) tykkejä. Alusten nopeus oli uppoumasta ja konetehosta riippuen 18–23 solmua. Ensimmäinen varsinainen panssarikansiristeilijä oli Chilen laivaston Esmeralda, joka valmistettiin Armstrongin telakalla Elswickissä. Alus toimi perustana usealle telakan toimittamalle alukselle, jotka muodostivat perustan niin kutsutuille Elswick-tyyppisille risteilijöille. Alusten etu- ja takakansi sekä varsinainen puinen kansirakenne oli korvattu panssarikannella.Brook 1999 s. 45 Noin vuonna 1910 panssarilevyjen laatu parani samoin kuin höyrykoneiden, jotka kevenivät ollen kuitenkin samalla entistä tehokkaampia. Palveluksessa olleet panssarikansiristeilijät muuttuivat vanhentuneiksi hitaampina ja heikommin suojattuina kuin uudet alukset. Lisäksi öljyn käyttö polttoaineena poisti hiilivarastojen suoja-arvon. Panssarikannen keveneminen mahdollisti samalla panssaroinnin laajentamisen myös kylkiin ja yläkansiin. == Lähteet == * === Viitteet === luokka:Risteilijät
Tampereen eläintarha

Tampereen eläintarha oli Tampereella vuosina 1964–1972 toiminut eläintarha, jonka vetonauloihin kuuluivat muun muassa leijonat Tam ja Pere. Eläintarhasta vastasi Tampereen kaupungin puisto-osasto.Eläintarha suljetaan – entä eläimet? Aamulehti 5. lokakuuta 1971. Tampere: Kustannus Oy Aamulehti. Alkusysäys eläintarhan perustamiselle saatiin, kun Tampereen puolalaisessa ystävyyskaupungissa Łódźissa vuonna 1960 vieraillut delegaatio sai yllättäen lahjaksi kaksi leijonanpentua. Ensihätään ne sijoitettiin Korkeasaareen, mutta samalla ryhdyttiin suunnittelemaan eläintarhan perustamista Tampereelle. Paikkavaihtoehtoina olivat muun muassa Viikinsaari ja Särkänniemi, kunnes tarha päätettiin lopulta sijoittaa Sorsapuiston nurkalta vapautuneisiin entisen kunnallisen teurastamon tiloihin. Eläintarhan rakentaminen maksoi lähes viisi miljoonaa markkaa. Muita eläimiä saatiin lahjoituksina Euroopan eläintarhoilta ja osa ostettiin. Leijonien nimet Tam ja Pere valittiin kansanäänestyksellä. Eläintarha avautui yleisölle 1. heinäkuuta 1964. Nähtävillä oli kaikkiaan 60 eläintä, leijonien lisäksi susia, karhuja, mäyriä, kettuja, puumia, aasi ja apinoita. Vuonna 1965 lajimäärä kasvoi 25:een. Ensimmäisenä vuonna tarhassa vieraili 90 000 ihmistä, seuraavana jo 150 000\. Kävijämäärä pysyi yli 100 000:ssa eläintarhan loppuun saakka, lukuun ottamatta viimeistä vuotta. Tampereen eläintarhan tarina loppui melko lyhyeen. Teurastamon tilat olivat toimintaan sopimattomat ja eläintarhan oli tarkoituskin toimia siellä vain väliaikaisesti. Eläintarhan käytössä olleet tilat olivat 1970-luvun alkuun mennessä käyneet ahtaiksi ja huonokuntoisten rakennusten katsottiin olevan muodostumassa turvallisuusriskiksi. Tampereen kaupunginhallitus teki lokakuussa 1971 periaatepäätöksen eläintarhan sulkemisesta vuoden 1972 aikana. Uuden erikoiseläintarhan ensimmäisten rakennusten arvioitiin valmistuvan aikaisintaan vuoden 1973 aikana. Myös suuresta osasta eläimiä katsottiin olevan pakko luopua, sillä ne eivät olisi mahtuneet suunniteltuun uuteen eläintarhaan. Syksyllä 1971 Tampereen eläintarhassa oli noin 120 eläinyksilöä. Osasyynä oli tiukentunut eläinsuojelulaki ja lehdistössä lisääntynyt arvostelu. Leijonat oli määrä siirtää Ruotsiin, Kolmårdenin eläinpuistoon. Tam kuoli nukutettuna kuljetuslaatikkoonsa jo Tampereella, mutta Pere selvisi hengissä Ruotsiin. Tarhan susia puolestaan lahjoitettiin Ähtärin eläinpuistoon. Nykyään eläintarhan paikalla on vuonna 1990 rakennettu Tampere-talo. ==Lähteet== Luokka:Tampereen historia Luokka:Suomen eläintarhat Luokka:Tulli (Tampere)
Zeit

Zeit voi tarkoittaa seuraavia: * Die Zeit, saksalainen viikkolehti * Zeit, Rammstein-yhtyeen albumi vuodelta 2022 * "Zeit", Bianca Shomburgin esittämä kappale, Saksan edustaja Eurovision laulukilpailussa 1997.
Beta Comae Berenices

Beta Coma Berenices (β Comae Berenices / β Com) on Bereniken hiusten tähdistössä oleva, Aurinkoa muistuttava keltainen pääsarjan tähti. Tähti on Aurinkoa hieman kirkkaampi ja kuumempi. Tähdellä havaitaan 16,6 vuoden auringonpilkkujakso spektriviivoissa sekä myös toissijainen 9,6 vuoden jakso. Tähti ei ole spektroskooppinen kaksoistähti, eikä siltä ole havaittu eksoplaneettoja tai pölykiekkoa. ==Aiheesta muualla== * SolStation entry Luokka:Aurinkomaiset tähdet
Jääpallon maailmanmestaruuskilpailut 1989

Vuoden 1989 jääpallon maailmanmestaruuskilpailut olivat kautta aikain 16. jääpallon MM-kilpailut. Kisat pidettiin Neuvostoliitossa 29. tammikuuta–5. helmikuuta. Kisakaupunkina toimi Moskova, ja kaikki MM-turnauksen ottelut pelattiin ensimmäisen kerran sisätiloissa. Pelipaikkana toimi vuoden 1980 kesäolympialaisiin rakennettu monikäyttöareena Olimpiskij, joka oli ensimmäisen kerran jääpallon käytössä vuoden 1989 MM-kisoissa. MM-turnaukseen osallistuivat Norja, Neuvostoliitto, Ruotsi, Suomi ja Yhdysvallat. Turnauksessa pelattiin viiden joukkueen sarja, jonka jälkeen kaksi parasta selviytyivät loppuotteluun ja kolmanneksi ja neljänneksi sijoittuneet pelasivat pronssiottelun. Tasapisteissä paremmuuden ratkaisisi keskinäinen ottelu, ja kolmen joukkueen päädyttyä tasapisteisiin järjestyksen ratkaisisi kyseisten joukkueiden keskinäiset ottelut. Ennen viimeisen kierroksen ottelua Suomi-Neuvostoliitto tilanne oli se, että Suomelle riittäisi loppuotteluun pääsyyn kahden maalin tappio. Neuvostoliitto johti ottelua jo 6-2, minkä jälkeen kisaisännät löysäsivät otettaan ja Suomi kavensi tilanteeksi 6-4 viimeisen kymmenen minuutin aikana. Suomi eteni näin finaaliin yhden maalin paremmalla keskinäisten ottelujen maalierolla ennen Ruotsia, sillä Suomi oli voittanut Ruotsin kisojen avausottelussa maalein 2-4 ja Ruotsi puolestaan oli voittanut Neuvostoliiton maalein 3-2. Ruotsi piti sarjan päätösottelua ja Neuvostoliiton toimintaa skandaalina, sillä taktikoimalla Neuvostoliitto sai finaaliin vastaansa ennakolta heikomman Suomen. Seuraavat MM-kilpailut vuonna 1991 pelattiin eri järjestelmällä ja ennen loppuotteluita pelattiin pudotuspelit. Neuvostoliitto voitti Moskovan hallissa pelatussa loppuottelussa Suomen maalein 12-2. Ruotsi kukisti pronssiottelussa Norjan. ==Sarjataulukko== ==Ottelut== \---- \---- \---- \---- \---- \---- \---- \---- \---- ==Mitaliottelut== ===Pronssiottelu=== ===Loppuottelu=== == Parhaat maalintekijät == ;9 maalia * Nikolai Pazdnikov == Parhaat pelaajat== *Paras maalivahti: Per-Olof Pettersson (Ruotsi) *Paras puolustaja: Esko Tammilehto (Suomi) *Paras keskikenttäpelaaja: Andrei Jefremov (Neuvostoliitto) *Paras hyökkääjä: Aleksandr Tsyganov (Neuvostoliitto) == Mitalistit == Sija Joukkue Pelaajat 1 {| style="background:#F7F6A8;padding: 0em 0em 0em 0em;" : Aleksandr Gospodtšikov : Valeri Siptšin : Igor Bondarenko : Andrei Sizov : Viktor Šakalin : : : : : Aleksandr Tsyganov : Sergei Zimin : Sergei Lomanov : Irik Fashutdinov : Vladimir Plavunov : : : : : Aleksei Djakov : Valeri Gratšov : Vjatšeslav Salomatov : Andrei Jefremov : Vitali Anufrijenko : : : : : : Maksim Poteškin : Nikolai Pazdnikov : Vjatšeslav Arhipkin : Vladimir Janko (Valmentaja) : : : : == Lähteet == Luokka:Jääpallon maailmanmestaruuskilpailut Luokka:Vuoden 1989 jääpallo Luokka:Neuvostoliiton jääpallo Luokka:Moskovan urheilu Luokka:Moskovan alue
DEN 0255-4700

DEN 0255-4700 on himmeä ruskea kääpiötähti Eridanuksen tähdistössä 16,2 valovuoden eli 5 parsekin päässä meistä. Sen näennäinen kirkkaus on 22,92 ja spektrityyppi L 7,5. Pintalämpötila on 1 700 K. == Lähteet == ==Aiheesta muualla== * http://www.noao.edu/outreach/press/pr06/pr0609.html Luokka:Paikallinen kuuma kupla Luokka:Ruskeat kääpiöt
Ruskea alikääpiö

Ruskea alikääpiö () on taivaankappale, joka on ruskeata kääpiötäkin himmeämpi. Sen massa on alle 13 Jupiterin massaa. Ruskeassa alikääpiössä ei tapahdu deuteriumin fuusiota niin kuin ruskeassa kääpiössä. Tästä huolimatta ruskea alikääpiökin säteilee alussa melko kirkkaasti sen kutistumisessa vapautunutta painovoimaenergiaa. Yhtään kiistatonta ruskeaa alikääpiötä ei ole havaittu, mutta esimerkiksi kohdetta S Ori 52 on ehdotettu sellaiseksi. ==Katso myös== * 2M1207b * SCR 1845-6357 B * Cha 110913-773444 Luokka:Tähtityypit
Tähtienvälinen planeetta

Tähtienvälinen planeetta eli vapaa planeetta on tähtienvälisessä avaruudessa liikkuva planeetan massainen taivaankappale, joka ei ole sidottu painovoimalla mihinkään muuhun taivaankappaleeseen. Usein tähtienväliset planeetat ovat syntyneet tähden läheisyydessä, mutta heitetty myöhemmin ulos tähtijärjestelmään painovoiman vaikutuksesta toisen kohteen lähiohituksen aikana. Tällaisia ulossinkoutumisia tapahtuu erityisen paljon moninkertaisissa tähtijärjestelmissä, joissa planeettojen liikkeet ovat monimutkaisia. Joskus planeetta sinkoutuu ulos, kun vieras tähti kulkee planeettakunnan ohitse. Myös supernovaräjähdyksissä vapautuu planeettoja. Mikrolinssiohjelmat ovat löytäneet vuoteen 2020 mennessä joitain kymmeniä vapaita planeettoja. Ne havaitaan tähtien lyhytaikaisina kirkastumisina, kun planeetan painovoima taivuttaa tähden valoa maapallon kaukoputkiin. Tähtienvälisten planeettojen koko vaihtelee pikkuplaneetan kokoisista noin viiden Jupiterin kokoisiin. Tähtienvälisten planeettojen määrästä on esitetty hyvin vaihtelevia arvioita. Kavli Institute for Particle Astrophysics and Cosmology arvioi vuonna 2012, että Linnunradan galaksissa olisi jopa 100 000 kertaa enemmän tähtienvälisiä planeettoja kuin tähtiä. Joillakin näistä planeetoista voisi olla jopa mahdollisuus elämän ylläpitämiseen tiheän ilmakehän takia. Puolalainen Przemyslav Mroz arvioi vuonna 2018, että Jupiterin massaisia tähtienvälisiä planeettoja olisi neljäsosa tähtien määrästä mutta vapaita maapalloja tai supermaapalloja olisi viisi kertaa enemmän kuin tähtiä. Oklahoman yliopiston tutkijoiden kvasaaritutkimuksessa vuonna 2018 saatiin viitteitä siitä, että yhtä tähteä kohti olisi joko noin 2 000 vapaata planeettaa, joiden massa on Kuun ja Jupiterin massojen välillä, tai 200 vapaata planeettaa, joiden massa on Marsin ja Jupiterin massojen välillä. == Samankaltaisia taivaankappaleita == Tähtienvälisten planeettojen ja tähtien välimuoto on ruskea alikääpiö. Se on tähtien tapaan syntynyt mutta tähtienvälisen planeetan kaltainen kohde, jossa ydinreaktiot eivät ole alkaneet. Ruskeita alikääpiöitä ei luokitella planeetoiksi, muttei myöskään varsinaisiksi tähdiksi. == Lähteet == Luokka:Planeettatyypit Luokka:Eksoplaneettatutkimus
Ispoinen

Ispoinen () on Turun kaupunginosa, joka sijaitsee Uittamon, Ilpoisten ja Katariinan välissä. Ispoinen kuuluu Uittamo-Skanssin suuralueeseen. Alue on suurimmaksi osaksi harvaan asuttua asuinaluetta. Vuonna 2016 alueen väkiluku oli 524. Alueen väestöstä 21,9 % on alle 15-vuotiaita ja 22,9 % yli 65 vuotiaita. Suomea puhuu äidinkielenään 92,0 % väestöstä ja ruotsia 7,6 %. Muun kielisiä on 0,4 %. ==Katso myös== *Ispoisten kartano ==Kirjallisuutta== *Kallioniemi, Jouni. Ispoisten Kirja : elämää, asukkaita, historiaa, ympäristö. Turku: Ispoisten omakotiyhdistys ry, 2015. ISBN 978-952-93-6079-6. == Lähteet == Luokka:Turun kaupunginosat
Jättikasvu

JättikasvuMOT Kielitoimiston sanakirja 1.0 "jättikasvu lääk. epänormaalin suuri kasvu." eli gigantismi tai gigantismus tarkoittaa lääketieteessä suurikokoisuutta, joka voi olla joko normaalina pidettävä tai esimerkiksi kasvuhormonin liikaerityksestä tai muusta epänormaaliudesta johtuvaa.http://www.tohtori.fi/?page=6625671&search;=j%E4ttikasvu Jättikasvuisuuden muotoja on monenlaisia, joista kaikki ovat todella harvinaisia. Kaikilla on monimutkainen patofysiologinen alkuperä ja epätavallinen kliininen ilmenemismuoto.http://www.endotext.org/pediatrics/pediatrics1b/pediatrics1b.htm ==Katso myös== *Lyhytkasvuisuus ==Lähteet== Luokka:Kasvuhäiriöt
Yli-Maaria

Yli-Maaria () on Turun kaupunginosa, joka sijaitsee Pohjois-Turussa ja kuuluu Maaria-Paattisen suuralueeseen. Alue on suhteellisen tiheästi asuttua, ja sinne on kaavoitettu uusia omakotitalotontteja. Palveluita ovat elintarvikekauppa K-Market, St1-huoltoasema, konditoriakahvila / lounasravintola, apteekki, seurakuntatalo sekä vuonna 2018 valmistunut yhtenäiskoulu Ypsilon, jonka yhteydessä toimivat myös kirjasto ja neuvola. S-ryhmän elintarvikekauppa S-Market on tulossa. Vuonna 2009 Yli-Maariaan valmistui palvelukoti Mediverkko. Yli-Maaria kuului aiemmin Maarian kuntaan, mutta se yhdistettiin Turkuun 1967. Vuonna 2004 alueen väkiluku oli 2 209\. 32,1 % alueen väestöstä on alle 15-vuotiaita ja 4,9 % on yli 65-vuotiaita. Alueen väestöstä 97,2 % puhuu äidinkielenään suomea ja 1,5 % ruotsia. Yli- Maariassa sijaitsee Ilmestyspäivän kenttä, jossa kesällä järjestetään Turun Nappulaliigan jalkapalloharjoituksia ja -otteluja. Kentällä on myös rantalentopallokenttä. Talvisin kentälle tehdään luistelurata, jonka jäädyttämisestä ja kunnossapidosta huolehditaan talkoovoimin. Useita leikkipuistoja ja hyvät bussiyhteydet. Luokka:Turun kaupunginosat Luokka:Maaria
Teräsrautela

Teräsrautela on Turun kaupunginosa, joka kuuluu Kuninkojan suuralueeseen. Kaupunginosa sijaitsee kaupungin länsipuolella, ja se on suurimmaksi osaksi lähiötä. Ostoskeskus Länsikeskus sijaitsee Teräsrautelassa. Vuonna 2004 alueen väkiluku oli 3 554, ja se kasvaa vuosittain 0,37 %:lla. Alueen väestöstä 11,73 % on alle 15-vuotiaita ja 20,17 % on yli 65:n. Alueen väestöstä 96,57 % puhuu suomea ja 2,42 % ruotsia äidinkielenään. Kaupunginosassa toimii Teräsrautelan koulu, jonka toinen yksikkö on Suikkilassa. Molemmissa annetaan opetusta 1–6-luokkalaisille. ==Lähteet== ==Aiheesta muualla== Luokka:Turun kaupunginosat Luokka:Maarian kylät
Kohmo

Kohmo on Turun kaupunginosa, joka sijaitsee kaupungin itäosassa Aurajoen eteläpuolella ja rajoittuu idässä Kaarinan kaupunkiin. Tilastoinnissa Kohmo kuuluu Nummi-Halisen suuralueeseen; naapurikaupunginosia ovat lännessä Kurala, etelässä Pääskyvuori ja Varissuo. Vuonna 2007 alueella oli 1 188 asukasta. Kohmon asutus sijoittuu Jaaninojan laakson itäpuolelle metsäisen rinteen taakse. Se koostuu omakotitalovaltaisesta alueesta Säkömäen ja Virmuvuoren metsien keskellä sekä rivi- ja kerrostalovaltaisesta alueesta, jotka on rakennettu 1990-luvun alussa. Kohmon keskellä sijaitsevat vuonna 2009 valmistuneet päiväkoti ja koulu. Varissuon ja Kohmon väliset monimuotoiset metsät toimivat virkistysalueena. Kohmon pinta-ala on 91 hehtaaria, josta puistoja ja katuviheralueita on 1,3 hehtaaria, peltoja ja niittyjä 30,7 hehtaaria ja metsää 20,9 hehtaaria. Kohmosta löytyy leikkipuisto, pallokenttä, skeittialue, koripallotolppa ja ulkoilureitti. Siellä on myös bussilinjojen 2 ja 2A sekä yölinjan 28 päätepysäkki. Littoisten bussit 2B ja 2C ajavat Kohmon läpi. ==Luonto== Kaupunginosan länsiosassa Jaaninoja virtaa peltojen ja laidunten halki muodostaen perinteisen varsinaissuomalaisen viljellyn laakson. Jaaninojan laaksossa on kaupunkilaisten viljelypalstoja. Kohmon viheralueet muodostuvat viljellyistä pelloista ja metsistä. Rakennettuja puistoja ei Kohmossa juuri ole katuviheralueita lukuun ottamatta. Elävän historian kylä, Kuralan Kylämäki, arvokkaine perinnemaisemineen sijaitsee kaupunginosassa. Kylämäki tarjoaa asukkaille ja vierailijoille palan perinteistä maalaismaisemaa laiduntavine lehmineen ja lampaineen. Ensimmäisen kerran Kuralan Kylämäki mainitaan arkistolähteissä 1300-luvulla. Nykyiset rakennukset ovat peräisin 1800-luvulta ja 1900-luvun alkupuolelta. Alueella toimii 1950-luvun malliin toimiva maatila ja myös maisemaa hoidetaan 1950-luvun tyyliin. Kuralan Kylämäki on yksi Turun maakuntamuseon yksiköistä. == Lähteet == Luokka:Turun kaupunginosat
Mälikkälä

Mälikkälä on Turun kaupunginosa, joka kuuluu Länsikeskuksen suuralueeseen. Kaupunginosa sijaitsee kaupungin länsipuolella ja suurimmaksi osaksi harvaan asuttua lähiötä. Vuonna 2004 alueen väkiluku oli 1 608, ja se väheni vuosittain 0,05 %:lla. 15,59 % alueen väkiluvusta oli alle 15-vuotiaita, kun taas 22,7 % oli yli 65-vuotiaita. Alueen väestöstä 95,52 % puhuu suomea äidinkielenään ja 3,79 % ruotsia. Alueella toimii muun muassa valtakunnallinen pienvarastoja vuokraava yritys Cityvarasto. ==Pläkkikaupunki== Pläkkikaupunki on asuinalue Mälikkälässä lähellä Länsikeskusta. Alueella on lähinnä omakotitaloja ja muutamia yrityksiä. Pläkkikaupungin alueella katujen nimet muodostuvat rakennusalan ammattinimikkeistä. Luokka:Turun kaupunginosat
Ruohonpää

Ruohonpää on Turun kaupunginosa, joka kuuluu Länsikeskuksen suuralueeseen. Kaupunginosa sijaitsee keskustan länsipuolella. Ruohonpää koostuu kahdesta pienalueesta, jotka ovat Ruohonpää it. ja Ruohonpää länt. Vuoden 2016 lopussa kaupunginosan väkiluku oli 2 485\. Alueen väestöstä alle 15-vuotiaita oli 11,5 %, 15–64-vuotiaita 59,3 % ja yli 64-vuotiaita 29,1 %. Alueen väestöstä suomenkielisiä oli 91,2 %, ruotsinkielisiä 3,8 % ja muunkielisiä 4,9 %. Ruohonpäässä sijaitsee muun muassa Teräsrautelan koulu ja Suikkilan kartano. Osa Suikkilan lähiöstä kuuluu Ruohonpään kaupunginosaan. == Lähteet == Luokka:Turun kaupunginosat Luokka:Maarian kylät
Haakon Harteikas

Haakon Harteikas (Håkon II Sigurdsson Herdebrei) oli Norjan kuningas 1157–1162. Haakon oli Sigurd Munnin avioton poika, ja hän seurasi valtaistuimella setäänsä Östeniä. Haakonin surmasi Erling Skakke 7. heinäkuuta 1162.Haakon II Sigurdsson Encyclopedia Britannica == Lähteet == Luokka:Norjan kuninkaat Luokka:Vuonna 1147 syntyneet Luokka:Vuonna 1162 kuolleet
Digimon Frontier

Digimon Frontier () on Digimon-animesarjan neljäs tuotantokausi. Digimon Frontier eroaa kolmesta ensimmäisestä kaudesta siten, että lapset muuttuvat itse digimoneiksi henkiolentojen avulla. ==Juoni== Viisi lasta saavat kännykkäänsä outoja viestejä, jotka käskevät heidän mennä rautatieasemalle maan alle. He menevät junaan, joka vie heidät Digimaailmaan. Perillä lapset tapaavat kaksi digimonia, Bokomonin ja Neemonin, jotka toimivat oppaina ja kertovat, että Digimaailma on vaarassa. Lasten pitää taistella pahaa Cherubimonia vastaan päästäkseen kotiin. Sarjan loppuvaiheilla joukkoon liittyy kuudes lapsi. ===Päähenkilöt ja heidän henkiolentonsa=== * Takuya Kanbara: tuli * Kouji Minamoto: valo * Izumi Orimoto: tuuli * Junpei Shibayama: sähkö/ukkonen * Tomoki Himi: jää * Kouichi Kimura: pimeys (hyvä) ===Muut henkiolennot=== * Grumblemon: maa * Ranamon: vesi * Arbormon: puu * Mercurymon: teräs ===Viholliset=== * Duskmon * Lucemon * Dynasmon * Crusadermon * Cherubimon ==Ääninäyttelijät== ===Alkuperäiset=== ===Englanninkieliset=== == Katso myös == * Luettelo televisiosarjan Digimon Frontier jaksoista == Lähteet == Luokka:Digimon
Mansour Matloubi

Mansour Matloubi (s. Walesissa) on walesilainen pokeriammattilainen. Matloubi voitti pokerin maailmanmestaruutena pidettävän World Series of Pokerin pääturnauksen vuonna 1990. Hän oli turnauksen ensimmäinen ei-amerikkalainen voittaja. Ratkaisevassa kädessä Mansourin kutospari piti Hans "Tuna" Lundin nelosparia vastaan. Voitostaan Matloubi ansaitsi 835 000 dollaria. WSOP:n pääturnauksessa 1993 Matloubi oli neljäs. Kahden pääturnauksen finaalipöytäsijoituksen lisäksi 1990-luvulla Matloubi pelasi finaalipöydässä useissa muissakin WSOP-turnauksissa. Muun muassa vuoden 1994 $ 1,500 Seven- Card Stud -turnauksessa hän oli toinen. 2000-luvulla Matloubi on pelannut vain muutamissa turnauksissa. Syyskuussa 2007 Matloubin pokeriuran turnausansiot ylittivät 1,9 miljoonaa dollaria. == Lähteet == == Aiheesta muualla == * Luokka:Brittiläiset pokerinpelaajat Luokka:Syntymävuosi puuttuu Luokka:Elävät henkilöt
Lev Šestakov

Lev Lvovitš Šestakov (, 8. joulukuuta 1915 – 13. maaliskuuta 1944) oli neuvostoliittolainen hävittäjälentäjä ja Espanjan sisällissodan johtavia ässiä. Šestakov valmistui sotilasakatemiasta vuonna 1936, haki ja pääsi Espanjaan sotaan vuonna 1937. Hän lensi Polikarpov I-16 -hävittäjälentokoneilla ja saavutti 8 henkilökohtaista ilmavoittoa ja 31 voittoa yhdessä toisen koneen lentäjän kanssa. Toisessa maailmansodassa itärintamalla hän taisteli Saksaa vastaan saaden Odessan ja Stalingradin rintamilla 26 ilmavoittoa. Hän oli everstin arvoinen, kun katosi sotalennolla 13. maaliskuuta 1944. Luultavasti putosi ilmataistelutilanteessa stukalentäjä Hans-Ulrich Rudelin kanssa. 65 ilmavoitostaan 42 on jaettuja. Hänet palkittiin mm. Neuvostoliiton sankari-mitalilla. Polak ja Shores arvioivat hänet Neuvostoliiton toiseksi parhaaksi hävittäjä-ässäksi, mutta tämä on 1990-luvun pohdintaa: Espanjan sisällissodan voittojen todentaminen ja täyden ilmavoiton laskeminen tilanteessa, jossa usea kone ampuu yhden alas, ovat molemmat tekijöitä, jotka vähentävät todellisten ilmavoittojen määrää. == Aiheesta muualla == * Biography * Tomas Polak and Christopher Shores (1999), Stalin's Falcons: The Aces of the Red Star. Grub Street, London. Luokka:Neuvostoliittolaiset toisessa maailmansodassa kaatuneet Luokka:Neuvostoliittolaiset lentäjät Luokka:Espanjan sisällissodan sotilaat Luokka:Vuonna 1915 syntyneet Luokka:Vuonna 1944 kuolleet
Joe Pelton

Joe Pelton (s. 20. heinäkuuta 1977) on yhdysvaltalainen analyytikko ja pokerinpelaaja. Pelton voitti World Poker Tourin viidennellä kaudella elokuussa 2006 Los Angelesissa pelatun Legends of Poker -turnauksen. Hän ansaitsi ykköstilastaan 1 602 670 dollaria. Samalla WPT-kaudella hän oli kolmas Festa Al Lagon turnauksessa ja sai sijoituksestaan 292 220 dollaria. World Series of Pokerissa Pelton on parhaimmillaan ollut viides (vuonna 2008 1 500 dollarin no limit texas hold'em -turnauksessa). Joulukuussa 2011 Peltonin pokeriuran turnausansiot ylittivät 2,3 miljoonaa dollaria. == Lähteet == == Aiheesta muualla == * * Luokka:Yhdysvaltalaiset pokerinpelaajat Luokka:Vuonna 1977 syntyneet Luokka:Elävät henkilöt
Maureen Hyde

Maureen Hyde on Firenzessä asuva yhdysvaltalainen taidemaalari. Hän toimii piirustuksen opetusohjelman perusteiden ohjaajana Florence Academy of Artissa.Maureen Hyde Hänen kiinnostuksensa taiteeseen alkoi jo lapsena, mikä johti hänet opiskelemaan Kalifornian yliopistoon Los Angelesiin kirjojen kuvittajaksi. Tämän jälkeen hän suuntasi opintonsa Florence Academy of Artiin. == Lähteet == == Aiheesta muualla == *http://www.maureenhyde.com/ *http://www.florenceacademyofart.com/ Luokka:Yhdysvaltalaiset taidemaalarit Luokka:Syntymävuosi puuttuu Luokka:Elävät henkilöt
Fredrik Theodor Galindo

Fredrik Theodor Galindo (k. 23. toukokuuta 1838 Hamina) oli suomalainen kenraalimajuri. Theodor Galindo hakeutui nuorena Pietarin sotilasoppilaitokseen ja eteni nopeasti urallaan. Hän palveli 1888 everstiluutnanttina 3. tykistöpatteriston 22. kevyen tykistövarikon päällikkönä. Hänet ylennettiin 11.9.1892 everstiksi. Galindo sai 16.11.1899 eron sotapalveluksesta kenraalimajurina. Kunniamerkit; VenA 3 30.8.1888; VenSt 2 18.12.1894; VenA 2 18.12.1898. Theodor Galindo avioitui puolalaisen aatelisen Klara Fedorovna Kaminskayan kanssa ja he asettuivat Pietariin. Heillä oli seitsemän lasta joista kaikki pojat valmistuivat upseereiksi Pietarin tunnetusta sotilasoppilaitoksesta Cadet Corpsista. Lapset; Vladimir (1882–1940), Evgenia (1886–1942) joka avioitui Ilja Speranskyn kanssa ja kuoli Pietarin saarrossa, Boris (1884–?) joka onnistui pakenemaan Pietarista vallankumouksen jälkeen ja asettui Pariisiin, Fedor (1885–1958), Leonid (1888–1918) joka kuoli vallankumouksen taisteluissa, Sergei (1892–?) joka myös onnistui pakenemaan vallankumouksen jälkeen ja asettui Espanjaan, Tamara (1897–1934) joka avioitui Cadet Corpsin upseerin Michail Semenovin kanssa (Michail toimi vallankumouksen jälkeen pappina Pietarissa josta syystä hänet vangittiin ja hävisi). Theodor Galindon isä, kollegiasessori ja 10. luokan virkamies Jean Kristian de Galindo (s. 25.7.1797 Pietarissa), oli tekniikan ja ranskan kielen opettaja Suomen kadettikoulussa Haminassa. Äiti Sophia Ulrika Silfversvan (s. 12.2.1806 Viaporissa). Theodor Galindon veli Georg Eberhard Galindo (S 10.11.1835 Hamina) palveli myös Venäjän keisarillisen armeijan kenraalina. Galindon veljeksistä vanhin Johan Frans Andreas Galindo, suoritti sotilasopintonsa Suomen kadettikoulussa Haminassa ja toimi myöhemmin Suomen Yhdyspankin toimitusjohtajana pitkään. Theodor Galindo on haudattu Volkovon luterilaiseen hautausmaahan Pietarissa 1914. == Lähteet == * Suomalaiset kenraalit ja amiraalit Venäjän sotavoimissa 1809–1917 – Galindo, Fredrik Theodor Luokka:Suomalaiset kenraalit Luokka:Suomalaiset aateliset Luokka:Vuonna 1838 syntyneet Luokka:Vuonna 1914 kuolleet
Jean Kristian de Galindo

Jean Kristian de Galindo, myös Jean Chretien de Galindo (s. 25. heinäkuuta 1797 Pietari), oli tekniikan ja ranskan kielen opettaja Suomen kadettikoulussa Haminassa (kollegiasessori, 10. luokan virkamies). Hänellä oli kolme poikaa, joista kaksi, Fredrik Theodor Galindo ja Georg Eberhard Galindo, yleni kenraaleiksi Venäjän keisarillisessa armeijassa ja vanhin Johan Frans Andreas Galindo toimi pitkään Suomen Yhdyspankin toimitusjohtajana. De Galindon aatelissuku on peräisin Espanjasta ja aateloitiin myöhemmin myös Venäjällä. Carl Olof Cronstedt nuoremman adoptoitua Johan Frans Andreas Galindon de Galindo -suvun jälkeläiset ovat toimineet myös vapaaherrallisen Cronstedt- aatelissuvun päämiehinä. Jean Kristian de Galindo on haudattu Hietakylän vanhaan hautausmaahan Haminassa 1854. == Lähteet == Luokka:Venäläiset kenraalit Luokka:Vuonna 1797 syntyneet Luokka:Vuonna 1854 kuolleet
Niiles-Jouni Aikio

Niiles-Jouni Aikio (s. 1947 InariNiiles-Jounin suomalaisia makuja Bookplus.) on saamelainen laulaja, joikaaja ja näyttelijä. Hänellä oli kaksi tytärtä, Maaren (1978–2018) ja Bigga, sekä kaksi poikaa, Asla ja Ante. Niiles-Jouni Aikio toimii nykyisin Levillä tilausravintola Saamen Kammin isäntänä.Levi Nyt! Aikio muistetaan parhaiten roolistaan Oula Nahkamaana Rauni Mollbergin elokuvasta Maa on syntinen laulu. Vuonna 2006 hän opetti Conan O'Brienille joikaamista tämän kuvausmatkalla Suomessa ja lisäksi Aikio on joikannut ja laulanut useilla eri artistien levyillä. == Elokuva- ja tv-roolit== *Maa on syntinen laulu, 1973 *Herra Huu - Jestapa jepulis penikat sipuliks, 1973 *Let's Dance!, 1991 *Kuninkaat, 2001 *Late Night with Conan O'Brien, 2006 *Mustan lohikäärmeen salaisuus ( Jensets der morgenröte), 1985 ==Käännöstekstejä== *Geahcan dan mailbmmi *Hunka lunka *Okto ijäsNiiles-Jouni Aikio Suomen äänitearkisto. == Diskografia == *Lappi vuonna 2000, 1985 *Shamaani Duo, 1995 *Sámi Musihkka, 2001 *Niiles-Jouni Aikio, 2002 *Sami Yoik Music, 2003 == Kirjat == * Timo Kurula: Niiles-Jounin saamelaisia makuja (Kassiopeia Finland, 2005) ISBN 952-99655-0-8 (sid.) == Lähteet == Luokka:Suomalaiset näyttelijät Luokka:Saamelaiset laulajat Luokka:Vuonna 1947 syntyneet Luokka:Elävät henkilöt
Aini

Aini on suomalainen naisen etunimi. Aini on toisinto nimistä Aino ja Aina, mutta Virossa se on Aina-nimen tavoin käsitetty myös Anna-nimen muunnelmaksi. Aini viettää nimipäiväänsä yhdessä Ainon ja Ainan kanssa 10. toukokuuta. Almanakassa Aini on ollut vuodesta 1950 lähtien. ==Ainit tilastoissa== Digi- ja väestötietoviraston tietojen mukaan on Suomessa ollut kirjoilla vuoden 2019 loppuun mennessä 7770 Aini-nimistä henkilöä, jotka kaikki ovat naisia. ==Tunnettuja Aineja== * Aini Aavikko (1923–2019), pikajuoksija * Aini Alhovuori (1901–1982), kirjailija * Aini Lagus (1879–1978), kotitalousopettaja ja kotitalouskoulun opettaja * Aini Linjakumpu (s. 1968), politiikan tutkija * Aini Nevander (1871–1954), järjestöjohtaja ja kunnallispoliitikko * Aini Setälä (1899–1991), lastenkirjailija ja suomentaja * Aini Tahvanainen (1929–2021), eräkirjailija * Aini Vaari (1931–2024), tekstiilitaiteilija === Aini taiteilijanimenä === Aini Sinikka oli näytelmäkirjailija Lydia Blåfieldin (1871–1949) kirjailijanimi. ==Lähteet== Luokka:Etunimet
Mark Seif

Mark Seif (s. 4. lokakuuta 1967, Egypti) on egyptiläissyntyinen yhdysvaltalainen lakimies ja pokeriammattilainen. Seif on urallaan voittanut kaksi World Series of Poker (WSOP) -turnausta. Seif aloitti pokerin pelaamisen seitsenvuotiaana perheensä kotipeleissä. Hänellä oli lukuisia hyviä sijoituksia Yhdysvaltain länsirannikon pokeriturnauksista 1990-luvun lopulta lähtien, mutta suuren yleisön tietoisuuteen hän tuli sijoituttuaan neljänneksi World Poker Tourin (WPT) Legends of Poker -tapahtumassa elokuussa 2002. Vuonna 2005 Seif voitti viikon sisällä kaksi WSOP-turnausta. Tätä ennen hänen paras WSOP-sijoituksensa oli ollut vuoden 2003 3 000 dollarin no limit hold'em -turnauksen yhdeksäs tila. Maaliskuussa 2007 Seif sijoittui WPT:n World Poker Challenge -turnauksessa neljänneksi ansaiten 159 478 dollaria. Seif on toiminut Professional Poker Tourin televisiolähetysten kommentaattorina. Elokuussa 2007 Seifin pokeriuran turnausansiot ylittivät 1,9 miljoonaa dollaria. == WSOP-rannekkeet == Vuosi Turnaus Palkintosumma (USD) 2005 $1,500 Limit Hold'em 181 330 2005 $1,500 No Limit Hold'em 611 145 ==Lähteet== == Aiheesta muualla == * * Luokka:Yhdysvaltalaiset pokerinpelaajat Luokka:Vuonna 1967 syntyneet Luokka:Elävät henkilöt
Musta laatikko (Sielun Veljien albumi)

Musta laatikko on Sielun Veljien kolmen CD:n boksi. Ensimmäinen CD sisältää materiaalia, josta oli tarkoitus tulla studioalbumi, yhtyeen säveltämää teatterimusiikkia sekä muutamia pätkiä yhtyeen live-esityksistä. Toinen CD sisältää ennenjulkaisematonta konserttimateriaalia vuosilta 1984–90 sekä versioita Tuomari Nurmion kappaleista, jotka julkaistiin vuonna 2007 Jukka Orman tuottamana ja hänen yhdessä Roni Martinin kanssa uudelleenmiksaamana ja -masteroimana levyllä Otteita Tuomari Nurmion laulukirjasta. Kolmas CD sisältää Kullervo Kivi & Gehenna -yhtyeen esiintymisen Vanhalla ylioppilastalolla 9. maaliskuuta 1990. Kyseessä on eräs Sielun Veljien sivuprojekteista. ==Kappaleet== ===CD 1: Muistinmenetys=== # "Valssi (osa 1)" # "Uskontunnustus" # "Viimeinen mohikaani" # "Laatikoita" # "Kovaa peliä rakkaudessa" # "Taloustiistai" # "Valssi (osa 2)" # "Intro" # "Pilvilinna" # "Säkenöivä voima" # "Onnellinen päivä" # "Päänahka" # "Valssi (osa 3)" # "Ajá!" # "Laatikoita" # "Uskontunnustus (osa 2)" # "Yhteisö" # "Valssi (osa 4)" ===CD 2: Taudinkuva=== # "Oi mutsi, mutsi" # "Kristallilapsia" # "Lagu- lagu pop" # "Emil Zatopek" # "Hyvästi Kotimaa" # "Evil Kübl" # "Kurja matkamies maan" # "Peltoniemen Hintriikan surutanssi" # "Huda huda" # "Haista vittu" # "Ossin jälkeiset" # "Älä itke Iines" # "Sumuista hymyä" # "Väkivalta ja päihdeongelma" # "Crimson and Clover" ===CD 3: Kullervo Kivi & Gehenna- yhtye: Isältä pojalle=== # "Alkusoitto ja esipuhe" # "Lapin tango" # "Tulenliekki" # "Vippaa mulle viitonen (Brother, Can You Spare Me a Dime?)" # "Mustalaisviulu" # "Aaveratsastajat" # "Kolmatta linjaa takaisin (Beautiful in the Rain)" # "Enempää en kerro" # "Seinillä on korvat" # "Yksinäinen" # "Lasinen elämä" # "Varas syömmein on" # "Joosef, Joosef" # "Korttipakka" # "Istanbul" # "Valkovuokot" # "Kulkurin iltatähti" # "Päivänsäde ja menninkäinen" # "Toiset on luotuja kulkemaan" Luokka:Vuoden 1991 kokoelma- albumit Luokka:Sielun Veljien albumit
Ramiro Sanchez

Angel Ramiro Sanchez (s. 1974) on Venezuelassa Maracaibossa syntynyt taidemaalari. Hän opettaa Florence Academy of Artissa. Tyypillisiä hänen maalaustensa aiheita ovat asetelmat, maisemat, muotokuvat ja muut figuratiiviset aiheet. Hänen kiinnostuksensa taiteeseen alkoi, kun hän oli 14-vuotias. Ramiro aloitti opintonsa taitavan kirkkojen ja julkisten rakennusten seinämaalarin, Jose Romeron johdolla. Tätä ennen hän oli opiskellut kuusivuotiaasta musiikillisesti lahjakkaiden lasten koulussa. Tämän jälkeen hän matkusti Italiaan, Firenzeen opiskelemaan Academie di Belle Arttiin. Samaa aikaa hän opiskeli Florence Academy of Artissa. 1997 Sanchez valmistui di Belle Artista ja jatkoi opintojaan Florence Academyssä. Nykyään hän opettaa maalausta Florence academyssä. Nimekkäät taiteen keräilijät ovat osoittaneet suurta kiinnostusta hänen töitään kohtaan ja niitä löytyykin yksityiskokoelmista ympäri Eurooppaa ja Yhdysvaltoja. ==Aiheesta muualla== *http://www.florenceacademyofart.com/Faculty%20Ramiro%20Sanchez.htm Luokka:Venezuelalaiset taiteilijat Luokka:Taidemaalarit Luokka:Vuonna 1974 syntyneet Luokka:Elävät henkilöt
Aleksandr Frolov

Aleksandr Aleksandrovitš Frolov (, s. 19. kesäkuuta 1982 Moskova, Venäjän SFNT, Neuvostoliitto) on venäläinen entinen jääkiekkoilija, pelipaikaltaan vasen laitahyökkääjä. Frolov pelasi ammattilaisurallaan vuosina 2001–2019 kahdeksan kautta NHL-liigassa ja yhdeksän kautta Venäjän pääsarjoissa Superliigassa ja KHL:ssä. Hän saavutti urallaan Venäjän mestaruuden vuonna 2005 sekä Venäjän maajoukkueessa MM-kultaa 2009, MM-hopeaa 2010 ja MM-pronssia 2007. Frolov pelasi ensimmäisen kerran aikuisten sarjatasolla HK Spartak Moskovassa kaudella 1998–1999. Los Angeles Kings varasi Frolovin NHL:ään vuonna 2000. Hän pelasi ensimmäisen NHL-ottelunsa 2002. Frolov pelasi vuodesta 2005 vuoteen 2010 Los Angeles Kingsissä, josta hän siirtyi kaudeksi 2010–2011 New York Rangersiin. Seuraavaksi kaudeksi hän siirtyi Venäjälle, KHL-liigan Avangard Omskiin. Frolov oli voittamassa jääkiekon maailmanmestaruutta Venäjän maajoukkueessa vuoden 2009 Sveitsin kisoissa. Hän edustanut Venäjää myös vuoden 2006 talviolympialaisissa sekä vuosien 2003, 2007 ja 2010 MM- kilpailuissa. == Saavutukset == * Alle 18-vuotiaiden jääkiekon maailmanmestaruus 2000 * Alle 20-vuotiaiden jääkiekon maailmanmestaruus 2002 * Jääkiekon MM-kultaa 2009 * Jääkiekon MM-hopeaa 2010 * Jääkiekon MM-pronssia 2007 == Tilastot == 1998–1999 Spartak Moskova RSL 1 0 0 0 0 – – – – – 2001–2002 Krylja Sovetov Moskova RSL 42 18 13 31 16 3 1 0 1 0 JMM 7 6 2 8 4 2002–2003 Los Angeles Kings NHL 79 14 17 31 34 – – – – – MM 7 3 2 5 6 2003–2004 Los Angeles Kings NHL 77 24 24 48 24 – – – – – WC 4 0 2 2 2 2004–2005 TsSKA Moskova RSL 42 20 17 37 10 – – – – – 2004–2005 Dynamo Moskova RSL 6 2 1 3 2 6 2 1 3 0 2005–2006 Los Angeles Kings NHL 69 21 33 54 40 – – – – – OK 3 0 1 1 0 2006–2007 Los Angeles Kings NHL 82 35 36 71 34 – – – – – MM 9 5 6 11 0 2007–2008 Los Angeles Kings NHL 71 23 44 67 22 – – – – – 2008–2009 Los Angeles Kings NHL 77 32 27 59 30 – – – – – MM 7 3 1 4 2 2009–2010 Los Angeles Kings NHL 81 19 32 51 26 6 1 3 4 0 MM 8 0 1 1 2 2010–2011 New York Rangers NHL 43 7 9 16 8 – – – – – 2011–2012 Avangard Omsk KHL 54 12 12 24 16 21 2 2 4 10 2012–2013 Avangard Omsk KHL 47 13 28 41 10 10 0 3 3 2 2013–2014 Avangard Omsk KHL 22 3 8 11 4 – – – – – TsSKA Moskova KHL 29 6 3 9 6 4 1 0 1 2 2014–2015 Ei pelannut 2015–2016 Torpedo Nižni Novgorod KHL 47 6 13 19 14 8 3 0 3 4 2016–2017 Torpedo Nižni Novgorod KHL 34 7 11 18 20 2 1 0 1 4 2017–2018 Amur Habarovsk KHL 47 6 4 10 35 2 0 0 0 0 2018–2019 Daemyung Killer Whales ALIH 32 16 12 28 12 3 0 2 2 0 NHL yhteensä 579 175 222 397 218 6 1 3 4 0 KHL yhteensä 280 53 79 132 105 47 7 5 12 13 == Lähteet == * Viitattu 27.7.2010 * Viitattu 27.7.2010 * Viitattu 27.7.2010 Luokka:Venäläiset jääkiekkoilijat Luokka:Jääkiekon maailmanmestarit Luokka:Los Angeles Kingsin varaamat pelaajat Luokka:Vuonna 1982 syntyneet Luokka:Elävät henkilöt
Arvi Grotenfelt

Arvid (Arvi) Grotenfelt (10. huhtikuuta 1863 Helsinki – 29. maaliskuuta 1941 Helsinki) oli suomalainen filosofi ja Helsingin yliopiston filosofian professori vuodesta 1905 ja teoreettisen filosofian professori vuodesta 1906. ==Henkilöhistoria== Grotenfelt toimi Suomen filosofisen yhdistyksen (1905–36),Tieteessä tapahtuu 1/04. Sällskapet för Psykisk Forskningin (SPF) (1907–32),Skepsis: Parapsykologia. Kansan valistusseuran,Suomen maatalousmuseo Sarka Suomen Rauhanliiton sekä Suomen Nuorison LiitonNuorisoseurat 125 vuotta. johdossa. Filosofialtaan Grotenfelt oli uuskantilainen.Suomalaisen filosofian kronikka. Niin & näin. 1880-luvulla hän opiskeli Wilhelm Wundtin psykologian laboratoriossa Leipzigissa. Grotenfelt kirjoitti ensimmäisen suomenkielisen filosofian historiateoksen. Hänen oppilaitaan olivat J. E. Salomaa, Erik Ahlman ja Sven Krohn.Pietarinen, Ahti-Veikko: Semantiikan historia Suomessa.Kuusela, Anssi: Jälkikirjoitus, eräiden vastaväitteiden johdosta. Vuosina 1930–1939 Grotenfelt oli Ison tietosanakirjan toimituskunnan jäsen.Otavan Iso tietosanakirja, osa 3, palsta 164. Helsinki: Otava, 1962. Grotenfelt oli mukana vuonna 1907 perustetun, parapsykologian ilmiöitä muun muassa selvänäköä ja telepatiaa tutkineen Helsingin Psyykillisen Tutkimusseuran toiminnassa.Helsinkiläinen seura, jonka jäsenet ovat tekemisissä henkimaailman kanssa, Seura, 15.12.1937, nro 50, s. 20, Kansalliskirjaston digitaaliset aineistot Grotenfelt oli aatelissäädyssä edustaja valtiopäivillä 1894, 1897 ja 1899.Förteckning öfver Ståndets medlemmar. Protokoll förda hos Finlands Ridderskap och Adel vid Landtdagen 1894. Första delen. Helsingfors: Helsingfors Central-Tryckeri, 1895, ss. 4-9.Förteckning öfver Finlands till landtdagen i Helsingfors år 1897 församlade Ridderskap och Adel. Protokoll förda hos Finlands Ridderskap och Adel vid Landtdagen 1897. Tredje häftet. Helsingfors: Helsingfors Centraltryckeri, 1897, ss. 1699-1707.Förteckning öfver Finlands till urtima landtdagen i Helsingfors år 1899 församlade Ridderskap och Adel. Protokoll fördt hos Finlands Ridderskap och Adel vid Urtima Landtdagen 1899. Helsingfors: Helsingfors Centraltryckeri, 1899, ss. 207-215. Arvi Grotenfeltin veli oli historian professori Kustavi Grotenfelt. == Teoksia == ===Kirjoittanut=== * Uskonpuhdistuksen aikakauden henkiset liikkeet (neljä luentoa, 1896). * Uudemman filosofian historia: silmällä pitäen yleisen sivistyksen ja erityistieteiden kehitystä (1899). * Sata vuotta Suomen sivistyselämää (Arvi Grotenfelt ym., 1911). * Uuden ajan filosofian historia: silmällä pitäen yleisen sivistyksen ja erityistieteiden kehitystä (1913). * * Uuden ajan filosofian historia. Jälkimänen osa: Saksan systemaattisen filosofian valta-aika (1938). ===Suomentanut=== * * == Lähteet == Luokka:Keisarillisen Aleksanterin-Yliopiston professorit Luokka:Helsingin yliopiston professorit Luokka:Suomalaiset professorit Luokka:Suomalaiset filosofit Luokka:Suomalaiset tietokirjailijat Luokka:Suomentajat Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1863 syntyneet Luokka:Vuonna 1941 kuolleet
Toby Wright

Toby Wright (s. 1976) on monacolaissyntyinen taidemaalari. Hän toimii opettajana Florence Academy of Artin maalaus opetusohjelmassa. Wright aloitti taideopintonsa Englannin yliopistossa jossa hän valmistui kuvittajaksi 1998. Tyytymättömänä ohjaukseen, jota hän sai hän kirjautui sisään Florence Academy of Arttiin vuonna 1999, missä hän aloitti myöhemmin perusteiden opettamisen kuvanveisto-ohjelman piirustustunneilla ja maalauksen perusteiden opettamisen maalausohjelmassa. ==Aiheesta muualla== *http://www.florenceacademyofart.com/Faculty%20Toby%20Wright.htm Luokka:Taidemaalarit Luokka:Monacolaiset henkilöt Luokka:Vuonna 1976 syntyneet Luokka:Elävät henkilöt
Emily Browning

Emily Jane Browning (s. 7. joulukuuta 1988 Melbourne, Australia) on australialainen näyttelijä, jonka tunnetuimpia rooleja ovat Laura Moon sarjassa American Gods (2017–), Katie Hardwood elokuvassa Aavelaiva (2002), Violet Baudelaire elokuvassa Lemony Snicketin surkeiden sattumusten sarja (2004) ja Babydoll elokuvassa Sucker Punch (2011). Browning teki ensimmäisen elokuvaroolinsa kymmenvuotiaana televisioelokuvassa The Echo of Thunder vuonna 1998. Elokuvien ohella hän on esiintynyt televisiosarjassa After the Deluge ja Evermore-yhtyeen musiikkivideossa ”Light Surrounding You”. Browning oli ennakkoon kirjailija Stephenie Meyerin suosikki Bella Swanin rooliin vuoden 2008 Twilight – Houkutus -romaanifilmatisoinnissa ja sen jatko-osissa. Browningia pyydettiin koe-esiintymään roolia varten pian The Uninvited -elokuvan kuvausten päättymisen jälkeen, mutta hän kieltäytyi vedoten edellisestä roolityöstä seuranneeseen väsymykseen. Twilightin pääosaan valittiin Kristen Stewart. == Filmografia == *The Echo of Thunder (1998) *High Flyers (1999) *Thunderstone (1999) *Blue Heelers (2000-2002) *Halifax f.p: Playing God (2001) *The Man Who Sued God (2001) *Blonde (2001) *Aavelaiva (2002) *Ned Kelly (2003) *Darkness Falls (2003) *After the Deluge (2003) *Lemony Snicketin surkeiden sattumusten sarja (2004) *Stranded (2005) *The Uninvited (2009) *Sleeping Beauty (2011) *Sucker Punch (2011) *Vieras (2013) *Summer in February (2013) *Magic Magic (2013) *Plush (2013) *God Help the Girl (2014) *Pompeji (2014) *Legend (2015) == Palkinnot == Voitot: *2002 Australian Film Institute Young Actor's Award (Halifax f.p: Playing God) *2005 Australian Film Institute International Award for Best Actress (Lemony Snicket's A Series of Unfortunate Events) Ehdokkuudet: *1999 Australian Film Institute Young Actor's Award (The Echo of Thunder) *2003 Australian Film Institute Young Actor's Award (After the Deluge) *2005 BFCA Awards: Best Young Actress (Lemony Snicket's A Series of Unfortunate Events) *2005 Young Artist Awards: Best Performance in a Feature Film, Leading Young Actress (Lemony Snicket's A Series of Unfortunate Events) == Lähteet == == Aiheesta muualla == * * Luokka:Australialaiset näyttelijät Luokka:Vuonna 1988 syntyneet Luokka:Elävät henkilöt
Minutes to Midnight

Minutes to Midnight on Linkin Parkin kolmas studioalbumi. Se julkaistiin Yhdysvalloissa 15. toukokuuta 2007 ja Euroopassa 14. toukokuuta. Albumi eroaa tyyliltään aiempien albumien Hybrid Theoryn ja Meteoran tyylistä. Albumi julkaistiin Suomessa 16. toukokuuta ja se myi kultaa 11. joulukuuta. Suomen virallisella albumilistalla Minutes to Midnight debytoi julkaisuviikollaan ensimmäisellä sijalla. Ensimmäisen sijan se saavutti noin kolmessakymmenessä maassa, mukaan lukien Yhdysvalloissa ja Isossa-Britanniassa. Albumin ensimmäinen single oli "What I've Done", joka julkaistiin Yhdysvalloissa 2. huhtikuuta. Se debytoi Billboardin Modern Rock -listan ensimmäisellä sijalla pysyen kärkipaikalla 15 viikkoa. "What I've Donea" seurasi "Bleed It Out", josta julkaistiin musiikkivideo 6. elokuuta ja single 20. elokuuta. Myös U2-vaikutteinen "Shadow of the Day" on julkaistu singlenä. Levyä on myyty maailmanlaajuisesti yli 8 miljoonaa kappaletta, joista Yhdysvalloissa yli kolme miljoonaa. Kriitikoiden arvioissa albumi on jakanut mielipiteitä. Esimerkiksi tunnetuista musiikkilehdistä All Music Guide antoi albumille kaksi tähteä viidestä, kun taas muun muassa Rolling Stone arvioi albumille neljä tähteä viidestä ja Rock Sound kahdeksan kymmenestä. Levystä julkaistiin myös erikoispainos, joka sisältää kattavan määrän lisämateriaalia. Tilatessa albumin ennakkoon verkkokauppa iTunesista sai kaupan päälle yhden bonuskappaleen, nimeltään "No Roads Left". == Kappaleet == # # # # # # # # # # # # # ===Tour Edition bonuskappaleet=== # # ===Työnimet=== #"Given Up" - 21 Stitches #"Leave Out All the Rest" - Fear ja When My Time Comes #"Bleed It Out" - Accident #"Hands Held High" - Song Q #"No More Sorrow" - Ebow Idea #"In Pieces" - Pictures #"The Little Things Give You Away" - Drum Song #"No Roads Left" - Patients == Kokoonpano == * Chester Bennington – päälaulu (kaikki paitsi kappaleissa "In Between" ja "Hands Held High", joista jälkimmäisessä taustalaulu), koskettimet kappaleissa "Shadow of the Day" ja "No Roads Left" * Rob Bourdon – rummut * Brad Delson – kitara * Mike Shinoda – taustalaulu, samplaus, kitara, koskettimet, päälaulu kappaleessa "In Between", räp kappaleissa "Hands Held High" ja "Bleed It Out" * David Farrell – basso * Joe Hahn – levysoittimet, samplaus, rytmit & äänet == Singlet == * "What I've Done" * "Bleed It Out" * "Shadow Of The Day" * "Given Up" * "Leave Out All the Rest" == Arvostelut == * Metacritic: 56/100Metacritic aggregate * Allmusic: Allmusic review * Entertainment Weekly: CEntertainment Weekly * Imperiumi.net: Imperiumi.net * Rolling Stone: Rolling Stone * Soundi: Soundi == Lähteet == == Aiheesta muualla == * Linkin Park, virallinen kotisivu Luokka:Linkin Parkin albumit Luokka:Vuoden 2007 albumit Luokka:Rick Rubinin tuottamat albumit Luokka:Mike Shinodan tuottamat albumit
Collision Course

Collision Course on rock-yhtye Linkin Parkin ja rap-artisti Jay-Z:n vuonna 2004 julkaistu mash-up-albumi. Levy sai kohtuullista suosiota, ja molemmat artistit saivat kappaleesta "Numb/Encore" Grammy-palkinnon. Palkinto-gaalassa Paul McCartney liittyi mukaan laulamaan The Beatlesin "Yesterday"-hittiä ja toi samalla viime silauksen "Numb/Encore/Yesterday"-nimiseen tripla-mash- upiin. Albumilta julkaistiin "Numb/Encoren" lisäksi myös "Dirt Off Your Shoulder/Lying From You" -radiosingle. Levyn mukana tuli myös DVD, jossa oli extramateriaalia levyntekoon liittyen. == Kappaleet == # # # # # # == Lähteet == Luokka:Vuoden 2004 EP:t Luokka:Linkin Parkin albumit Luokka:Jay Z:n albumit Luokka:Mike Shinodan tuottamat albumit Luokka:Rap rock -albumit Luokka:Hip hop -EP:t
Toivo Janhonen

Toivo Aapeli Janhonen (2. helmikuuta 1886 Jyväskylä − 3. marraskuuta 1939 Helsinki) oli suomalainen pappi, Maalaisliiton kansanedustaja ja ministeri.Rovasti T. A. Janhonen kuollut, Helsingin Sanomat, 04.11.1939, nro 298, s. 2, Kansalliskirjaston digitaaliset aineistot. Viitattu 02.11.2024 Janhosen vanhemmat olivat ajuri ja työmies Aapeli Janhonen ja Wilhelmina Linden. Hän pääsi ylioppilaaksi 1905 ja suoritti teologian erotutkinnon 1909 sekä pastoraalitutkinnon 1916. Hänet vihittiin papiksi 1910. Rovastin arvonimen Janhonen sai 1935. Janhonen oli Haapaveden kirkkoherran virallisena apulaisena 1910–1911, Kuusamon kirkkoherran apulaisena 1911–1915, Ristijärven seurakunnan väliajan saarnaajana 1915–1919 sekä kirkkoherrana Suomussalmella 1919–1935 ja Sotkamossa 1935–1939. Hän toimi myös Haapaveden kansanopiston opettajana, Itä-Pohjanmaan kansanopiston johtajana Kuusamossa 1911–1915 ja Kuusamon kunnan säästöpankin esimiehenä 1911–1915. Janhonen toimi Maalaisliiton kansanedustajana 1924–1939 valittuna Oulun läänin eteläisestä vaalipiiristä. Hän oli sosiaaliministerinä Kyösti Kallion IV hallituksessa 1936–1937. Presidentin valitsijamiehenä Janhonen oli vuosien 1925 ja 1937 presidentinvaaleissa. Janhonen oli Maalaisliiton eduskuntaryhmän varapuheenjohtajana vuodesta 1933. Kunnallispolitiikassa hän toimi Suomussalmen kunnanvaltuuston puheenjohtajana vuodesta 1921. Hän oli Kainuun rautatiekomitean puheenjohtajana ja vuosina 1911–1915 Kuusamon kunnan esimiehenä. Janhonen kuoli 53-vuotiaana aivohalvaukseen marraskuussa 1939. ==Aiheesta muualla== * * Valtioneuvoston ministerimatrikkeli == Viitteet == Luokka:Suomen sosiaaliministerit Luokka:Kansanedustajat Luokka:Suomen Keskustan poliitikot Luokka:Suomussalmen kunnanvaltuutetut Luokka:Oulun vaalipiiri Luokka:Oulun läänin eteläinen vaalipiiri Luokka:Suomen evankelis- luterilaisen kirkon papit Luokka:Vuonna 1886 syntyneet Luokka:Vuonna 1939 kuolleet